Politiet leder lige nu efter en yngre mand i en Audi, der i weekenden gik amok på Holbækmotorvejen

Ved du noget? Tip os på 1224@eb.dk eller sms/mms på 1224 (alm. takst)

En 45-årig bilist var i weekenden ude for en ubehagelig oplevelse midt på Holbækmotorvejen.

Det oplyser Midt- og Vestsjællands Politi i sin døgnrapport.

Ifølge politiet opstod episoden, da en Audi overhalede manden og kørte hasarderet på motorvejen. Det fik den 45-årige til at dytte, men det skulle han aldrig have gjort.

- Forurettede dyttede af føreren i Audien, og det førte til, at den kørte ind til siden, og dernæst ind foran forurettedes bil. Forurettede blev slået to gange i ansigtet, hvorefter føreren af Audien kørte igen.

Det har nu fået politiet til at efterlyse manden, og han beskrives som:

- Mand, mellemøstlig af udseende, 27-35 år, 185-190 cm høj, alm. af bygning, skaldet, kort mørkt fuldskæg, talte dansk med accent.

Politiet modtog anmeldelsen fra manden mandag, men episoden fandt sted lørdag klokken 13.45.

Ved du noget? Tip os på 1224@eb.dk eller sms/mms på 1224 (alm. takst)